Rodūnia (upė)
Rodūnia arba Rodūnė (blrs. Радунька) – upė Baltarusijoje, Gardino srityje, Varanavo rajone; Ditvos dešinysis intakas (Nemuno baseinas). Prasideda Pavilionių apylinkėse, 8,5 km į vakarus nuo Dočiškių. Teka į rytus, toliau į pietryčius Lydos plynaukšte. Įteka Ditvon netoli Talkūnų. Pagrindinis intakas – Struha. Beveik visa vaga (25 km) ištiesinta. Pagrindinės gyvenvietės prie Rodūnios: Susiškės, Maciūnai, Rodūnia, Kemeišiai. Vandenvardis Ródūnia (Ródūnė, Rãdunka) kildinamas nuo Rodūnios miestelio vardo, kuris – iš slaviško vardo Radun < Radosław.